open-index/open-wikipedia-markdown huggingface dataset:
ది సాక్రిఫైజ్

**ది సాక్రిఫైజ్**, 1985లో వచ్చిన స్వీడన్ చిత్రం.  ప్రముఖ రష్యన్ చిత్ర దర్శకుడు తార్కి విస్కీ దర్శకత్వంలో తెరకెక్కిన ఈ చిత్రం అతని చివరి చిత్రం. మూడో ప్రపంచ యుద్దపు భయానకావర్ణ నేపథ్యంగా ఈ చిత్రం రూపొందించబడింది.

## కథ
అలెగ్జాండర్ ఒక నటుడు. కళాకారుడిగా ఎంతో ఉన్నత శిఖరాలపై ఉన్న సమయంలోనే కుటుంబ కారణాల వల్ల ఆ వృత్తిని వదిలేస్తాడు. కానీ, తన సృజనలోని వెలితిని పూడ్చుకోడానికి వ్యాస రచయితగా, చరిత్ర అధ్యాపకునిగా పనిచేస్తుంటాడు. తనకు ఆనందం దొరికే విధంగా తనకి నచ్చిన సముద్రతీరాన ఎంతో అందంగా ఒక ఇంటిని కట్టుకుని కుటుంబం తో ఆనందంగా జీవించాలి అనుకుంటాడు. అప్పటికే పెను భారంగా మారిన యాంత్రిక జీవన వైఖరి అతడిని కుంగదీస్తూ ఉంటుంది.

భార్యతో అతడి జీవితం ప్రేమ లేని పొడి పొడి జీవితమవుతుంది. భార్యా పిల్లలతో, ప్రేమరాహిత్యం గుదిబండగా మారి అతన్ని ఇక శూన్య జీవిగా మారుస్తుంది. తాను ప్రాణంగా ప్రేమించే చిన్నకొడుకుతో, భార్యా, కూతురు, డాక్టర్ మిత్రుడితో కలిసి తన పుట్టిన రోజు వేడుకని సముద్రతీరంలోని తన ఇంట్లో ఎంతో ఆనందంగా జరపాలి అనుకుంటాడు. కానీ తనలో ఉన్న తార్కికత, జ్ఞాన భారం అతడిని రోజు రోజుకు భయానికి, ఆందోళనకు గురిచేస్తుంటాయి. దీనికి తోడు యూరోపియన్ సమాజంలో ఉన్న యుద్ద గాయాలు, కొత్త యుద్దం తాలూకు భయాలను రెట్టింపు చేస్తుంటాయి. అణుయుద్దం అనివార్యం అనుకొని కృంగిపోతాడు అలెగ్జాండర్.

జరగబోయే యుద్ద పరిణామాలు విధ్వంసం నుంచి తను ప్రేమించే కుటుంబాన్ని, ప్రపంచాన్ని ఎలా కాపాడుకోవాలో అని తీవ్రమయిన వేదనకు గురయ్యి తన ఇంట్లో పని మనిషి మరియా శరణు వేడుకుంటాడు ఆమెలో వుండే దైవిక కారుణ్య హృదయ శక్తి ముందు మోకరిల్లి తన ప్రేమను తెలుసుకుంటాడు. ఆమె సహచర్యంతో సత్యసౌందర్య ప్రేమ తెలుసుకొని దేవుడితో మొరపెట్టుకుంటాడు.

ఈ ప్రపంచాన్ని.. తనకుటుంబాన్నికాపాడమని.. దానికి ప్రతిగా తనకి ఇష్టమయిన సంపాదనూ, కోర్కెలనూ, జ్ణానన్నీ, సదుపాయాలని, కళాకారుడనిగా తనలో నిరంతరం అగ్నిలాగా వర్షించే తృష్ణనూ.. అన్నింటిని వదులుకుంటానని మొరపెట్టుకుంటాడు. వెంటనే మరుసటి రోజు, తను ఎంతో ఇష్టపడి కట్టుకున్న ఇంటినీ, తన చిన్నకొడుకునీ. భార్యానీ, కూతురిని, మిత్రుడుని వదిలేసి.. మానసికంగా అలిసిపోయి ఆ స్వర్గంలోకి కనుమరుగవుతాడు.

## నటవర్గం
* అలెగ్జాండర్ (ఎర్లాండ్ జోసెఫ్సన్)
* అడిలైడ్గా (సుసాన్ ఫ్లీట్వుడ్)
* ఒట్టో (అలెన్ ఎడ్వాల్)
* మరియా (గోర్నున్ గిలాడోట్టిర్)
* విక్టర్ (స్వెన్ వోల్టెర్)
* జూలియా (వలేరీ మాయిరెస్)
* మార్త (ఫిలిప్ప ఫ్రాన్జెన్) 
* గాసేన్ (టామీ కెజెల్విస్ట్) 
* అంబులెన్స్ డ్రైవర్లు (పర్ కల్మాన్, టామీ నార్డిల్)

## మూలాలు

## ఇతర లంకెలు
* 

వర్గం:హాలీవుడ్ సినిమాలు
భవాని దీవి

**భవానీ దీవి** (భవానీ ద్వీపం) విజయవాడ వద్ద కృష్ణా నది మధ్యలో ఉంది. ఇది ప్రకాశం బ్యారేజికి ఎగువన ఉంది, ఇది 133 ఎకరాల (54 హెక్టార్లు) విస్తీర్ణంతో భారతదేశంలో అతిపెద్ద నదీ ద్వీపాల్లో ఒకటిగా పరిగణించబడుతుంది.

## చరిత్ర
కనక దుర్గా దేవి ఆలయం  దుర్గాదేవి యొక్క నివాసం. భవానీ గా ఆమెకు మరో పేరు కూడా ఉంది, అందువల్ల ఈ ద్వీపాన్ని భావాణి ద్వీపం అని పిలుస్తారు. ఈ  ద్వీపం ఆలయం సమీపంలో ఉంది.

## పర్యాటక పరిణామాలు
thumb|334x334px|భవానీ ద్వీపంలో పర్యాటక ఆకర్షణ
ఆంధ్రప్రదేశ్ రాష్ట్ర పర్యాటక అభివృద్ది సంస్థ ఈ ప్రాంతాన్ని పర్యాటక ప్రదేశంగా అభివృద్ధి చేసేందుకు కార్యక్రమాలు చేపట్టింది.    అందులో ఒకటే  శిలాపరం, ఒక కళలు, కళల గ్రామ పథకం. కొండపల్లి  బొమ్మల తయారదారులు, చేనేతకారుల వంటి స్థానిక కళాకారులకు కూడా ఇది ఉపయోగకరంగా ఉంటుంది.

ఆంధ్రప్రదేశ్ రాష్ట్ర పర్యాటక అభివృద్ది సంస్థ  పర్యాటకులను ఆకర్షించడానికి భవానీ ద్వీపంలో అనేక అవస్థాపనను అభివృద్ధి చేసింది, ఇందులో క్రీడా కార్యకలాపాలు, రిసార్ట్స్, గ్రామీణ మ్యూజియం, బర్మ్ పార్క్, తాడు-మార్గం మొదలైనవి.

## మూలాలు

వర్గం:కృష్ణా జిల్లా పర్యాటక ప్రదేశాలు
హీరో (1984 సినిమా)

**హీరో** 1984, ఏప్రిల్ 23న విడుదలైన తెలుగు చలనచిత్రం. గీతా ఆర్ట్స్ పతాకంపై అల్లు అరవింద్ నిర్మాణ సారథ్యంలో విజయ బాపినీడు దర్శకత్వం వహించిన ఈ చిత్రంలో చిరంజీవి, రాధిక, రావు గోపాలరావు ప్రధాన పాత్రల్లో నటించగా, కె. చక్రవర్తి సంగీతం అందించాడు.

## కథా నేపథ్యం
పురావస్తు శాస్త్రవేత్త కృష్ణ (చిరంజీవి), సముద్రపు కనకరాజు ఉన్న గ్రామానికి వస్తాడు. అక్కడ అందరూ కనకరాజును వారి తత్వవేత్త, మార్గదర్శిగా చూస్తుంటారు. గ్రామ అమ్మాయి రాధిక, కృష్ణ పేమలోపడి ఆమెను వివాహం చేసుకోమని బలవంతం చేస్తుంది. దానికి కృష్ణ నిరాకరించగా, తనను కృష్ణ అత్యాచారం చేశాడని గ్రామస్తులతో చెబుతుంది. గుప్త నిధుల కోసం విక్రమ్ ను కనకరాజు చంపాడని, కనకరాజు అసలు పేరు కొండబాబు అని కృష్ణ తెలుసుకుంటాడు. కృష్ణ ఎలాంటి పథకం వేసి కనకరాజు నిజస్వరూపాన్ని బయటపెట్టాడన్నది మిగతా కథ.

## నటవర్గం

* చిరంజీవి
* రాధిక
* రావు గోపాలరావు
* కైకాల సత్యనారాయణ
* అల్లు రామలింగయ్య
* నిర్మలమ్మ 		
* అల్లు అరవింద్
* ప్రసాద్ బాబు 
* జయమాలిని
* జ్యోతిలక్ష్మి 		

## సాంకేతికవర్గం

* దర్శకత్వం: విజయ బాపినీడు
* నిర్మాత: అల్లు అరవింద్
* సమర్పణ: అల్లు రామలింగయ్య
* సంగీతం: కె. చక్రవర్తి
* ఛాయాగ్రహణం: లోక్ సింగ్
* నిర్మాణ సంస్థ: గీతా ఆర్ట్స్

## పాటలు
ఈ చిత్రానికి కె. చక్రవర్తి సంగీతం అందించాడు. 

# దేవతలారా (గానం: ఎస్. జానకి, ఎస్.పి. బాలసుబ్రహ్మణ్యం)
# కాసిలోనే పుట్టాను (గానం: ఎస్. జానకి, ఎస్.పి. బాలసుబ్రహ్మణ్యం)
# మొన్న రాత్రి (గానం: ఎస్. జానకి)
# రామ లక్ష్మణులు (గానం: పి. సుశీల, ఎస్.పి. బాలసుబ్రహ్మణ్యం)
# ఎట్టెట్టా (గానం: ఎస్. జానకి, ఎస్.పి. బాలసుబ్రహ్మణ్యం)

## మూలాలు

## ఇతర లంకెలు
*

వర్గం:1984 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:చిరంజీవి నటించిన సినిమాలు
వర్గం:రాధిక నటించిన సినిమాలు
వర్గం:రావు గోపాలరావు నటించిన సినిమాలు
వర్గం:సత్యనారాయణ నటించిన సినిమాలు
వర్గం:అల్లు రామలింగయ్య నటించిన సినిమాలు
వర్గం:అల్లు అరవింద్ నిర్మించిన సినిమాలు
వర్గం:నిర్మలమ్మ నటించిన సినిమాలు
పరిణీతా దండేకర్

thumb|పరిణీతా దండేకర్
**పరిణీతా దండేకర్** నదుల పరిరక్షణ ఉద్యమకారిణి. నదుల నిర్వహణ, పునరుద్ధరణ, నదుల పరిరక్షణ రంగాల్లో ఆమె విశేష కృషి చేస్తున్నారు. ఆమె చేసిన కృషికి 2018లో యాక్టివిస్టుల కేటగిరీలో బహూకరించే ప్రతిష్ఠాత్మకమైన ‘వసుంధర’ అవార్డు లభించింది.
## జీవిత విశేషాలు
ఆమె ‘ఇంటిగ్రేటెడ్‌ వాటర్‌ రిసోర్స్‌ మేనేజ్‌మెంట్‌’లో డిప్లొమా చేశారు. ‘ఎన్విరాన్‌మెంటల్‌ సైన్సెస్’లో పట్టా తీసుకోవడమేగాక పలు ఫెలోషి్‌పలు చేశారు.  వాటిల్లో ప్రతిష్ఠాత్మకమైన ‘జోక్‌ వాలర్‌ హంటర్‌ ఎన్విరాన్‌మెంటల్‌ లీడర్‌షిప్‌ ఫెలోషిప్‌’ ఒకటి. ఆమెకు పిన్నవయసులోనే నదులన్నా, పర్యావరణం, జీవావరణలన్నా ఆమెకు విపరీతమైన ఇష్టం. ఆమెకు నదులపై యిష్టం ఆమె నాన్న వలల అలవడింది. వయసు పెరిగే కొద్దీ నదులపై ప్రేమ మరింత పెరిగింది. అలా చిన్నతనంలోనే నదుల పరిరక్షణపై పనిచేయాలనుకున్నారమె. పరిణీతకు పర్యావరణం, నీరు, జీవావరణం, కమ్యూనిటీ అంశాలతో పాటు సమాన నీటి నిర్వహణ రంగమంటే కూడా ఎంతో ఇష్టం. విస్తృత అధ్యయనాల ద్వారా నదులు, జలవనరుల నిర్వహణపై ఎన్నో సృజనాత్మకమైన ఆలోచనలను, ప్రణాళికలను పరిణీత సూచించారు. 
## ఉద్యమకారిణిగా
ఆమె ప్రస్తుతం ‘సౌత్‌ ‘ఏసియా నెట్‌వర్క్‌ ఆన్‌ డామ్స్‌, రివర్స్‌ అండ్‌ పీపుల్‌’ స్వచ్ఛంద సంస్థకు అసోసియేట్‌ కో-ఆర్డినేటర్‌. ‘ఏసియా నెట్‌వర్క్‌ ఆన్‌ డామ్స్‌, రివర్స్‌ అండ్‌ పీపుల్‌’ స్వచ్ఛంద సంస్థ అసోసియేట్‌ డైరెక్టర్‌గా నదులు, నీటివనరులు, జీవావరణం, పర్యావరణం వంటి అంశాలపై విస్తృతంగా అధ్యయనాలు చేపట్టారు. నదుల ఉనికి, నదీతీరాల్లో నివసించే కమ్యూనిటీ ప్రజల కోసం, పర్యావరణం పరిరక్షణ కోసం ఉద్యమస్ఫూర్తితో పనిచేస్తున్నారు. కమ్యూనిటీల నాయకత్వంలో నీటి నిర్వహణ వల్ల ఒనగూడే లాభాలు ఎన్నో ఉన్నాయని పెద్ద ఎత్తున ప్రజల్లో ప్రచారం చేశారామె. రాష్ట్రంలోను, జాతీయస్థాయిలోను జలవనరుల నిర్వహణ, నదుల నిర్వహణ, పునరుద్ధరణ ప్రయోజనాలపై ప్రజల్లో చైతన్యం తెస్తున్నారు. జెడబ్ల్యుహెచ్‌ గ్రాంటుతో పరిణీత ‘శాస్త్రి’ నదిపై, స్థానిక కమ్యూనిటీల గురించి లోతైన పరిశోధన చేశారు. ముఖ్యంగా గల గల పారే ‘శాస్త్రి’ నదిని ఆవరించి ఉన్న జీవావరణం, నీటి శక్తి గురించిన మూలాలపై సునిశితమైన అధ్యయనం చేశారు. ఈ పరిశోధన ‘పర్యావరణ మంత్రిత్వ శాఖ’ కుసైతం ఎంతో ఉపయోగపడుతోంది. దాంతో దీర్ఘకాలిక జీవావరణ క్రమంపై పరిశోధన చేపట్టాల్సిందిగా ప్రభుత్వం నుంచి పరిణీతకు పిలుపు వచ్చింది. నదులు, ఆ ప్రాంత కమ్యూనిటీల పరిరక్షణే ధ్యేయంగా భవిష్యత్తులో తన కృషి కొనసాగుతుందని పరిణీత వెల్లడించారు.

## మూలాలు

## ఇతర లింకులు

వర్గం:సామాజిక ఉద్యమకారులు
వర్గం:ఆదర్శ వనితలు
వజ్ఝల కాళిదాసు

**వజ్ఝల కాళిదాసు** ప్రముఖ కవి,  అవధాని, రచయిత, సంపాదకుడు, ప్రవాసాంధ్రుడు.
## విశేషాలు
### బాల్యం, విద్యాభ్యాసం
ఇతడు 1909, మే 13వ తేదీకి సరియైన సౌమ్య నామ సంవత్సర వైశాఖ బహుళ అష్టమి తిథిలో విజయనగరం జిల్లా, బొబ్బిలి సమీపంలోని పాలతేరు గ్రామంలో వజ్ఝల శివశంకరశాస్త్రి, లక్ష్మీనరసమ్మ దంపతులకు జ్యేష్ఠ పుత్రుడిగా జన్మించాడు. ఇతడు తన మాతామహుని ఇంట విజయనగరంలో వాణిజ్యశాస్త్రంలో ఉన్నతవిద్యను అభ్యసించాడు. ఇతని వంశంలో అందరూ పండితులే. ఇతని ముత్తాత అన్నయ్య వేదవిద్యాపారంగతుడు, మహాకవి. అతడు "యాదవరాఘవపాండవీయం" అనే కావ్యాన్ని రచించాడు. ఇతని తాత సీతారామస్వామి కాళహస్తి సంస్థానంలో దీవాన్‌గా పనిచేశాడు. ఇతనికి వరుసకు తాతగారైన వజ్ఝల చినసీతారామస్వామి శాస్త్రి కళాప్రపూర్ణ బిరుదాంకితుడు, కర్ణచరిత్ర, ఆంధ్ర వైయ్యాకరణ పారిజాతము ఇత్యాది గ్రంథ రచయిత. ఇతని మేనమామ కొల్లూరి ధర్మారావు "చాకిరేవు" అనే విమర్శనా గ్రంథరచయిత. 
### జంటకవిత్వం
ఇతడు తన 12వ యేటనే తన సహాధ్యాయి వజ్ఝల వేంకటేశ్వర్లుతో కలిసి "వెంకటకాళిదాసు కవులు"గా జంటకవిత్వం చెప్పడం ప్రారంభించాడు. ఈ జంటకవుల రచనలు 1927 నుండి భారతి, గృహలక్ష్మి, ఆంధ్రభూమి, శారద మొదలైన పత్రికలలో వెలువడ్డాయి. వీరు జంటగా మధుర అనే నవల, నళిని, నివాళి, భాష్పబిందువు అనే కావ్యాలతో పాటు అనేక కథలు, గేయాలు, పద్యాలు మొదలైనవి రచించారు. ఈ జంట గురించి కురుగంటి సీతారామయ్య తన "నవ్యాంధ్ర సాహిత్యవీధులు" గ్రంథంలో ప్రస్తావించాడు.
### సినిమా రంగం
వజ్ఝల వేంకటేశ్వర్లు ఉద్యోగార్థమై దూరం కావడంతో వీరి జంటకవిత్వానికి తెరపడింది. చిత్తజల్లు పుల్లయ్య ఇతడిని పిలిపించి తన సావిత్రి సినిమాకు స్క్రిప్టు, మాటలు, కొన్ని పాటలు వ్రాయమని ప్రోత్సహించాడు. తరువాత లవకుశ (1934),దశావతారాలు (1937), పాశుపతాస్త్రం (1939) సినిమాలకు స్క్రిప్టు రచయితగా, గీత రచయితగా పనిచేశాడు. అయితే ఆ సినీ వాతావరణం, పద్ధతులు నచ్చక 1939లో సినిమా రంగాన్ని వదిలివేశాడు.
### ఉద్యోగం
ఇతడు 1940లో నాటి బీహార్ రాష్ట్రం (ప్రస్తుతం జార్‌ఖండ్ రాష్ట్రం) జెమ్‌షెడ్‌పూర్ సమీపంలోని టాటానగర్‌లో ఉద్యోగరీత్యా ప్రవేశించి స్టీల్ సిటీ ప్రెస్ అనే సంస్థలో ఉన్నత పదవిని అలంకరించి అక్కడే స్థిరపడ్డాడు.
## సాహిత్య సేవ
ఇతడు జెమ్‌షెడ్‌పూర్‌లో నివసిస్తూ ప్రవాసాంధ్రులను సాహిత్యబాటలో నడిపించాడు. 1969-74ల మధ్యకాలంలో ఆంధ్రప్రదేశ్ సాహిత్య అకాడమీ కౌన్సిల్ సభ్యుడిగా ఉన్నాడు. మంజరి, ప్రవాసి పత్రికలకు సంపాదకుడిగా పనిచేశాడు. ఆంధ్ర విజ్ఞాన సమితి, ఆంధ్ర నాటక సాహిత్య సంఘాలను స్థాపించి వాటి ద్వారా గురజాడ అప్పారావు జయంతి, త్యాగరాజస్వామి జయంతులు ప్రతి యేటా నిర్వహించాడు.
### రచనలు
* బిక్షావతి (కావ్యం)
* ఆంధ్రమహావిష్ణువు (ద్విపదకావ్యం).
* పంటవలతి (యక్షగాన నాటకం)
* శాతవాహన సంభవం (కావ్యం)
* తారామండలం (నాటిక)
* శాంతిశ్రీ (నాటిక)

## మూలాలు

వర్గం:తెలుగు కవులు
వర్గం:సంపాదకులు
వర్గం:1909 జననాలు
వర్గం:ప్రవాసాంధ్రులు
వర్గం:జంటకవులు
వర్గం:తెలుగు సినిమా రచయితలు
వర్గం:విజయనగరం జిల్లా సినిమా రచయితలు
వర్గం:విజయనగరం జిల్లా కవులు
వర్గం:విజయనగరం జిల్లా అవధానులు
నెల్లూరు నగరాజారావు

**నెల్లూరు నగరాజారావు** (1887 - 1942) ప్రముఖ రంగస్థల నటుడు, సినిమా నటుడు,  చిత్రకారుడు, ఉపాధ్యాయుడు.

## జననం
నగరాజారావు 1887లో నరసింహారావు, మహాలక్ష్మమ్మ దంపతులకు నెల్లూరులో జన్మించాడు. వీరి స్వగ్రామం తూర్పుగోదావరి జిల్లా, రాజోలు.

## ఉద్యోగం
కొంతకాలం బుచ్చిరెడ్డిపాలెంలో చిత్రలేఖన ఉపధ్యాయుడిగా పనిచేశాడు.

## రంగస్థల ప్రస్థానం
నెల్లూరు జ్ఞానోదయ సమాజం ప్రదర్శించిన ప్రహ్లదలో ఇంద్రుడు పాత్రతో రంగస్థల ప్రవేశం చేశాడు. ఒకవైపు ఉపాధ్యాయుడిగా కొనసాగుతూనే లవకుశ, కృష్ణలీలలు, సారంగధర, పాదుక, విజయనగర రాజ్యపతనం వంటి నాటకాలలో నటించారు.

## నటించిన పాత్రలు

* ఇంద్రుడు (ప్రహ్లాదుడు)
* పఠాన్
* హిరణ్యకశ్యపుడు
* దాశరథి
* నలుడు
* దుష్టబుద్ధి
* యుగంధరుడు
* పాపారాయుడు
* కంసుడు
* శివాజీ
* అక్బర్
* ఔరంగజేబు
* తానీషా
* రాజరాజు
* రుస్తుం
* నందుడు
* వీరనాయకుడు
* కీచకుడు
* నక్షత్రకుడు
* శకుడు
* కర్ణుడు
* దశరథుడు

## నటించిన సినిమాలు
# శకుంతల (1932)
# శ్రీరామ  పట్టాభిషేకం (1932)
# రామదాసు (1933)
# సీతాకళ్యాణం (1934)
# సతీ తులసి (1936)
# ద్రౌపతీ వస్త్రాపహరణం (1936) (శకుని)
# చిత్రనాళీయం (1938)
# రైతుబిడ్డ (1939) (తాసీల్దారు)
# కాలచక్రం (1940) (జడ్జి)

## మరణం
ఈయన 1942లో మరణించాడు.

## మూలాలు

వర్గం:తెలుగు రంగస్థల కళాకారులు
వర్గం:తెలుగు రంగస్థల నటులు
వర్గం:తెలుగు కళాకారులు
వర్గం:1887 జననాలు
వర్గం:1942 మరణాలు
బడగ సినిమా

**బడగ సినిమా** అనేది దక్షిణ భారతదేశంలోని  తమిళనాడు రాష్ట్రంలో ఉన్న నీలగిరి ప్రాంతానికి చెందిన బడగ సమాజం మాట్లాడే  బడగ భాష  రూపొందే చలనచిత్ర పరిశ్రమ. ఈ పరిశ్రమ చిన్నదైనా, స్థానిక సంస్కృతి, సంప్రదాయాలు, జీవన విధానాన్ని ప్రతిబింబించే ప్రత్యేక స్థానాన్ని కలిగి ఉంది. ఇది తమిళనాడులోని ఉడగమండళం(ఊటీ) లో ఉన్న బడగ భాషా చిత్ర పరిశ్రమని సూచిస్తుంది.1970 వ దశాబ్దపు మొదటి బడగ భాషా చిత్ర నిర్మాణం తరువాత మొత్తం ఐదు బడుగు సినిమాలు నిర్మించబడ్డాయి. బడగ సినిమా చిన్నదైనా ప్రత్యేకమైన చలనచిత్ర రంగం. ఇది ఒక ప్రాంతీయ సమాజం యొక్క సాంస్కృతిక గుర్తింపును నిలబెట్టే ముఖ్య సాధనంగా నిలుస్తోంది.

## చలన చిత్రాలు
* *కాలా తప్పిట పయిలు* (1979)
* కెమ్మానుజు
* *హొస ముంగారు* (2006) : ఇది బడుగ భాషలో మొట్టమొదటి కలర్ చిత్రం. ఈ చిత్రానికి వెట్రి దర్శకత్వం వహించగా, కింగ్ డేవిడ్ ఎడిటింగ్ చేశారు. ఇది 2006 లో విడుదలైంది.
* *గవవ*  తేడి (2009)
* *చిన్నత భూమి* (2010)

## ప్రస్తావనలు

* 
*

వర్గం:ఊటీ
వర్గం:Cinema by language of India
వర్గం:Film genres
వర్గం:భారతీయ సినిమా
అసైలేషన్

అసైలేషన్  ఒక సమ్మేళనంతో అసైల్ గ్రూపును జోడించే ప్రక్రియ. అసైల్ గ్రూప్ అందించే సమ్మేళనాన్ని అసైలేటింగ్ ఏజెంట్ అంటారు.

అసైల్ హలైడ్లు లోహ ఉత్ప్రేరకాలతో చర్య జరిపినపుడు అవి బలమైన ఎలెక్ట్రోఫైల్స్ ను ఏర్పరుస్తాయి కాబట్టి వాటిని తరచుగా ఈ విధానంలో ఉపయోగిస్తారు. ఉదాహరణకు, ఫ్రీడెల్ - క్రాఫ్ట్స్ అసైలేషన్ చర్యలో ఎసిటైల్ క్లోరైడ్ (CH3COCl) ను అసైల్ గ్రూపును జోడించే సమ్మేళనం గాను, అల్యూమినియం క్లోరైడ్ (AlCl*<sub>3</sub>*) ను ఉత్ప్రేరకం గా ఉపయోగించినపుడు "ఎసిటైల్" (CH3CO-) బెంజీన్కు జోడించబడుతుంది.
center|600x600px|Friedel-Crafts acylation of benzene by ethanoyl chloride
పై చర్యా విధానమును ఎలెక్ట్రోఫిలిక్ ఏరోమాటిక్ ప్రతిక్షేపణ చర్య అంటారు.

అసైల్ హాలైడ్లు, కార్బాక్సిలిక్ ఆమ్లాల ఎన్‌హైడ్రైడ్లు సాధారణంగా అసైలేట్ అమైన్ల నుండి అమైన్లు గానూ లేదా అసైలేట్ ఆల్కహాల్ లనుండి ఎస్టర్లుగా మారుటకు అసైలేట్ ఏజెంట్లుగా పనిచేస్తాయి. అమైన్లు, అల్కహాళ్ళు నూక్లియోపైల్స్: నూల్కియోఫిలిక్ అసైల్ ప్రతిక్షేపణచర్య విధానం. సఖినిక్ ఆమ్లం సాధారణంగా ప్రత్యేక రకమైన అసైలేషన్ కు సాధారణంగా ఉపయోగపడుతుంది. దీనిని సఖినేషన్ ఆంటారు. ఎక్కువ సఖినేషన్ చర్య ఒక సఖినేట్ కలసి ఏకబంధం ఏర్పడినపుడు ఏర్పడుతుంది. ఆల్కలేషన్ లో సాధారణంగా సంభవించే పునరమరిక చర్యలను నివారించుటకు అసైలేషన్ ను వడుతారు.

## మూలాలు

వర్గం:కర్బన రసాయన శాస్త్రం
వేట (సినిమా)

**వేట** 1986 లో ఎ. కోదండరామిరెడ్డి దర్శకత్వంలో విడుదలైన చిత్రం. ఇందులో చిరంజీవి, జయప్రద, సుమలత ముఖ్య పాత్రలు పోషించారు. చిరంజీవి కథానాయకుడిగా విజయవంతమైన ఖైదీ అనే సినిమాను నిర్మించిన సంయుక్త మూవీస్ సంస్థ ఈ చిత్రాన్ని నిర్మించింది. ఈ సినిమాకు 1844 లో అలెగ్జాండ్రి డ్యూమాస్ రచించిన *ద కౌంట్ ఆఫ్ మాంటే క్రిస్టో* (The count of Monte Cristo) అనే నవల ఆధారం. ఈ చిత్రానికి రచన పరుచూరి బ్రదర్స్. సంగీతం కె. చక్రవర్తి. వి. ఎస్. ఆర్ స్వామి ఛాయాగ్రహణ బాధ్యతలు నిర్వర్తించగా వెల్లై స్వామి ఎడిటింగ్ చూసుకున్నాడు.

## కథ
1930 వ దశకంలో ప్రతాప్ ఒక ఓడలో పని చేస్తుంటాడు. అతను ఉన్నత వర్గానికి చెందిన సరోజతో ప్రేమలో పడతాడు. అతను పనిచేసే ఓడలో చౌడప్ప అనేవ్యక్తి కెప్టెన్ కావాలనే దురుద్దేశంతో ఓడ కెప్టెన్ ను విషాహారం ఇచ్చి చంపేస్తాడు. ఓడ కెప్టెన్ ప్రతాప్ ని పిలిచి అతన్ని కెప్టెన్ గా ఉండమని చెప్పి మరణిస్తాడు. జరిగిన విషయం తెలుసుకున్న ప్రతాప్ చౌడప్పను, అతనికి సహకరించిన వ్యక్తిని చట్టానికి అప్పగిస్తాడు.
కానీ తాను పెళ్ళిచేసుకోబోయే సరోజను ప్రేమించాడనే కక్షతో జయరాం అనే జమీందారు కెప్టెన్ హత్యను ప్రతాప్ మీదకు తోసి అతన్ని అండమాన్ జైలుకు పంపించి వేస్తాడు. ప్రతాప్ కి ఆ జైల్లో తనలాగే శిక్షననుభవిస్తున్న మహేంద్రభూపతితో పరిచయం ఏర్పడుతుంది. ఆయన కూడా జయరాం చేతిలో మోసపోయి ఉంటాడు. మహేంద్రభూపతి చనిపోతూ ప్రతాప్ కు ఒక దట్టమైన అడవిలో తాను దాచిన సిరిసంపదలుండే చోటు చెప్పి మరణిస్తాడు. భూపతి స్థానంలో ప్రతాప్ మరణించిన వాడిగా ఒక గోనెసంచిలో చేరి ఆ జైలు నుంచి తప్పించుకుంటాడు.

## తారాగణం
* ప్రతాప్ గా చిరంజీవి
* సరోజగా జయప్రద
* జ్యోతిర్మయిగా సుమలత
* మహేంద్ర భూపతిగా జగ్గయ్య
* చౌడప్పగా నూతన్ ప్రసాద్
* బెనర్జీగా రంగనాథ్
* జయరాంగా మోహన్ శర్మ
* మిక్కిలినేని

## మూలాలు

## ఇతర లింకులు
* 

వర్గం:చిరంజీవి నటించిన సినిమాలు
వర్గం:మిక్కిలినేని నటించిన సినిమాలు
ప్రపంచ ఆర్థిక వేదిక సదస్సు - 2018

**ప్రపంచ ఆర్థిక వేదిక సదస్సు - 2018** (వ‌ర‌ల్డ్ ఎక‌న‌మిక్ ఫోరం) 48వ వార్షిక సదస్సు స్విట్జర్లాండ్‌లోని దావోస్ నగరంలో 2018 జనవరి 23 నుంచి జనవరి 27 వరకు ఐదు రోజుల పాటు జరిగింది. ఈ సదస్సు 1970లలో ఒక చిన్న బృందంగా ప్రారంభమైంది. ప్రముఖ విద్యావేత్త క్లాజ్ స్వ్కాబ్ దీనిని ప్రారంభించినపుడు సుమారు 3 వేల మంది పాల్గొన్నారు. ప్రపంచం నలుమూలల నుంచి  3000 మందికి పైగా  ప్రతినిధులు పాల్గొన్నారు. భారతదేశం నుంచి  ప్రధాని నరేంద్రమోడీ ఆధ్వర్యంలో 130 మంది  పాల్గొన్నారు. 1997లో అప్పటి ప్రధాని హెచ్‌డీ దేవెగౌడ తర్వాత  ఈ సదస్సుకు నరేంద్రమోడీ హాజరయ్యారు. 
## మూఖ్యాంశాలు
ఈ సదస్సులో పారిశ్రామిక, ఆర్థిక ప్రగతి సాధనలో పర్యావరణం, ఆర్థిక, అంతర్జాతీయ సంబంధాల్లో తలెత్తే సమస్యలు, సంపన్న దేశాల మధ్య రాజకీయ, ఆర్థిక విభేదాలపైనా చర్చిస్తారు.

## ప్రారంభం
ప్రపంచ ఆర్థిక వేదిక సదస్సు చైర్మన్ *క్లాజ్ స్కాబ్* స్వాగతోపన్యాసంతో సదస్సు ప్రారంభమయింది. క్లాజ్‌ స్కాబ్‌ తన సందేశంలో సదస్సు ఉద్దేశాన్ని తెలియజేసారు. బాలీవుడ్ నటుడు  షారుఖ్‌ ఖాన్, ఆస్ట్రేలియా సినీ నటి కేట్ బ్లాంచెట్, ప్రముఖ సంగీత దర్శకుడు ఎల్టన్ జాన్‌లకు ఆయా రంగాల్లో విశేష సేవలందించినందుకు క్రిస్టల్ అవార్డులు ప్రదానం చేశారు.

## పాల్గొన్న వారు
తెలంగాణ రాష్ట్రం నుండి కల్వకుంట్ల తారక రామారావు బృందం తొలిసారిగా ఈ సదస్సులో పాల్గొన్నది.

## ఇవీ చదవండి

* ప్రపంచ ఆర్థిక వేదిక

## మూలాలు

వర్గం:సమావేశాలు
వర్గం:2018
ఫిల్మ్‌ఫేర్ ఉత్తమ దర్శకుడు – తెలుగు

ఫిలింఫేర్ ఉత్తమ దర్శకుడు  పురస్కారం-తెలుగు దక్షిణాది_ఫిల్మ్‌ఫేర్_పురస్కారాలు కింద ఫిల్మ్‌ఫేర్ తెలుగు సినిమాలకు అందిస్తుంది.ఈ అవార్డులు 1972 లో "ఉత్తమ  దర్శకుడు" కు విస్తరించబడ్డాయి.

## సర్వోత్తమైన

## విజేతలు

## ప్రతిపాదనలు

* **2008: [[జాగర్లమూడి_రాధాకృష్ణ]] ** - గమ్యం
** శ్రీను_వైట్ల - రెడీ
** రవిబాబు - నచ్చావులే
** భాస్కర్ - పరుగు_(సినిమా)
** త్రివిక్రమ్_శ్రీనివాస్ - జల్సా
* **2010: [[జాగర్లమూడి_రాధాకృష్ణ]] ** - ***[[వేదం (సినిమా)|వేదం]]***
** గౌతమ్ మీనన్ - ఏ మాయ చేశావే
** బోయపాటి శ్రీను - సింహా 
** శేఖర్_కమ్ముల  - లీడర్
** వంశీ_పైడిపల్లి - బృందావనం
* **2011: [[శ్రీను వైట్ల]] – [[దూకుడు (సినిమా)|దూకుడు]]**
** బాపు – శ్రీరామరాజ్యం
** నందినీ రెడ్డి – *[[అలా మొదలైంది (సినిమా)|అలా మొదలైంది]]*
** కొండపల్లి_దశరథ్ – మిస్టర్_పర్‌ఫెక్ట్
** సుకుమార్ – 100% లవ్

## Notes

## References
* 
* 
* 

వర్గం:ఫిలింఫేర్ అవార్డుల విజేతలు
వర్గం:దక్షిణాది ఫిల్మ్‌ఫేర్ పురస్కారాలు
కల చెదిరింది

కల చెదిరింది 1980లో విడుదలైన తెలుగు సినిమా. ఈ సినిమా ఆంధ్రప్రదేశ్ ప్రభుత్వపు సాంఘిక, సంక్షేమ శాఖ వారి సహకారంతో నిర్మించబడింది. శ్రీ గోపీ ఆర్ట్ పిలింస్ పతాకం కింద ఈ సినిమాను కొడాలి గోపాలరావు తన స్వీయ దర్శకత్వంలో నిర్మించాడు.  

## తారాగణం

## సాంకేతిక వర్గం
* దర్శకుడు: కొడాలి గోపాలరావు 
* సంగీతం: బి.గోపాలం, బంగారు చిట్టిబాబు 
* కధ,చిత్రానువాదం: కొడాలి గోపాలరావు 
* నిర్మాత: కొడాలి గోపాలరావు 
* మాటలు: కొడాలి గోపాలరావు 
* నిర్మాణ సంస్థ: శ్రీ గోపి ఆర్ట్ ఫిలింస్ 
## మూలాలు
మాండవీ నది

[thumb|[గోవాలో మాండవీ నది]]
**మాండవి** లేదా **మహాదాయి** గోవా, కర్ణాటక రాష్ట్రాల్లో ప్రవహించే నది. *గోవా జీవ నాడి*గా దీన్ని అభివర్ణిస్తారు. 77 కిలోమీటర్ల దూరం ప్రవహించే ఈ నది 29 కిలోమీటర్లు కర్ణాటకలో, 52 కిలోమీటర్లు గోవాలో ప్రవహిస్తుంది.  కర్ణాటకలోని బెల్గాం జిల్లాలో పశ్చిమ కనుమల్లోని భీమ్ గాడ్ వద్ద 30 నీటి చెలమల సమూహం నుంచి ఏర్పడింది. కర్ణాటకలో 2,032 చదరపు కిలోమీటర్లు, గోవాలో 1,580 చదరపు కిలోమీటర్ల ఆయకట్టుకు సాగునీరు అందిస్తోంది.  మాండవీ నది నీలిరంగు నీటితో దూద్ సాగర్ జలపాతం, వరపోహా జలపాతం వంటి అనేక అందమైన జలపాతాలు ఏర్పడ్డాయి.

మాండవీ నది కర్ణాటకలో బెల్గాం, ఉత్తర కన్నడ జిల్లాల్లో ప్రవహించి గోవాలోకి ఉత్తరాన సత్తారి తాలూకాలో ఉత్తర కన్నడ జిల్లా నుంచి ప్రవేశించి కంబర్జువా, దివాడి, చోడ్నే ప్రాంతాల్లో ప్రవహించి అరేబియా సముద్రంలో కలుస్తుంది. జౌరీలోకి మాండవీ కబో అగౌడా అన్న ప్రాంతంలో కలిసి మర్మగోవా నౌకాశ్రయంగా రూపొందుతోంది. గోవా రాజధాని పనజీ, గోవా పూర్వ రాజధాని ఓల్డ్ గోవా, రెండూ మాండవీ పశ్చిమ రాష్ట్ర రాజధాని పనాజీ, గోవా పూర్వ రాజధాని ఓల్డ్ గోవా రెండూ మండోవి ఎడమ ఒడ్డున ఉన్నాయి. మాపుసా నది మాండోవికి ఉపనది.

## మూలాలు

## వెలుపలి లంకెలు
వర్గం:కర్ణాటక నదులు
ప్రపంచ క్యాన్సర్ రోజు

కాన్సర్ గురించి అవగాహన పెంపొందించడానికి, దాని నివారణ, గుర్తింపును, చికిత్సను ప్రోత్సహించేందుకు ప్రతీయేట ఫిబ్రవరి 4న  **ప్రపంచ క్యాన్సర్‌ దినోత్సవం**గా గుర్తిస్తారు. ఈ రోజును యూనియన్ ఫర్ ఇంటర్నేషనల్ క్యాన్సర్ కంట్రోల్ (UICC) చే స్థాపించబడింది, 2008లో వ్రాసిన వరల్డ్ క్యాన్సర్ డిక్లరేషన్ లక్ష్యాలకు మద్దతుగా ఉంది. 2020 నాటికి క్యాన్సర్ వల్ల అనారోగ్యం, మరణం గణనీయంగా తగ్గించటమే దిని లక్ష్యం .

ప్రపంచ క్యాన్సర్ డే లక్ష్యం ప్రజల్లో అవగాహన పెంచడం తద్వారా క్యాన్సర్ కళంకం తగ్గించడం. క్యాన్సర్తో బాధపడుతున్నవారికి మద్దతు ఇవ్వడానికి ప్రపంచ క్యాన్సర్ దినోత్సవంలో అనేక కార్యక్రమాలు అమలులో ఉన్నాయి.

ఈ ఉద్యమాలలో ఒకటి "#NoHairSelfie"(నొ హెయిర్ సెల్ఫి) అనే గ్లోబల్ కదలిక, భౌతికంగా లేదా వాస్తవంగా క్యాన్సర్ చికిత్సకు గురయ్యే వారికి ధైర్య చిహ్నంగా ఉండటానికి వారి తలలకు గుండు గియించుకుంటారు.పాల్గొనే వారి చిత్రాలను సోషల్ మీడియాలో భాగస్వామ్యం చేస్తారు. స్థానికంగా కూడా పలు కార్యక్రమాలు నిర్వహాస్తారు.

## ప్రస్తావనలు

## బాహ్య లింక్లు
* Official World Cancer Day website
* World Cancer Day Debunk the myths!

వర్గం:United Nations days
వర్గం:Cancer awareness
Cancer
వర్గం:February observances
శ్రీ వాసవీ కన్యకా పరమేశ్వరి దేవాలయం కల్వకుర్తి

శ్రీ వాసవి కన్యకా పరమేశ్వరి లేదా శ్రీ వాసవి కన్యకా పరమేశ్వరీ దేవి అమ్మవారి అవతారంగా హిందువులచే పూజింపబడే ఒక దేవతామూర్తి. 

## దేవాలయ చరిత్ర

కల్వకుర్తి పట్టణంలోని దేవరకొండ రోడ్డులోని వాసవి నగర్‌లో వాసవి కన్యకాపరమేశ్వరి ఆలయంలో గత 28 సంవత్సరాల నుండి దూపదీప నైవేద్యలతో ఆధ్యాత్మిక కేంద్రంగా నిత్యం పూజలు అందుకుంటూ వాసవి అమ్మవారు భక్తుల కోరిన కోరికలు తీరుస్తూ కొంగుబంగారంగా పట్టణంలో వాసిల్లుతుంది. దీనిని 1986వ సంవత్సరంలో శంకుస్థాపన జరిగింది. 1988 వ సంవత్సరంలో వాసవీ కన్యకా పరమేశ్వరి జయంతి నాడు విగ్రహ ప్రతిష్ఠాపన కార్యక్రమం జరిగింది. రజతోత్సవం నిర్వహించుకున్న ఈ ఆలయం రాష్ట్రంలోనే ప్రసిద్ధ కన్యకా పరమేశ్వరి ఆలయంగా విలసిల్లుతోంది. కన్యకాదేవి సన్నిధిలోనగరేశ్వరస్వామి సన్నిధి తప్పక నెలకొని ఉంటుంది. కన్యకాదేవి, నగరేశ్వరస్వామి ఒకే లోగిలిలో కొలువుతీరి ఉంటారు. జ్యోతి స్ఫటిక లింగమూర్తిగా నగరేశ్వర స్వామి ఇచట ప్రకటితమవుతాడు. ఆలయ ముఖ మంటపంలో అమ్మవారి ఉత్సవ మూర్తి ప్రత్యేకమైన పీఠంపై విలసిల్లుతోంది. నిత్య కుంకుమ పూజలు, ఇతర పారాయణాలను భక్తులు ఈ ఉత్సవ మూర్తి సమక్షంలో నిర్వహిస్తారు.  ప్రతి సంవత్సరం ఆశ్వీజ మాసం తొమ్మిది దినములు అమ్మవారిని తొమ్మిది అవతరాలుగా అలంకరించి పూజిస్తూ భక్తులు తరిస్తారు. 

## దేవాలయంలో ఉన్న ఉపదేవాలయాలు

ఈ ఆలయ సన్నిధిలో పలు ఉపాలయాలున్నాయి. 
* శ్రీ వింధ్యా వాసిని నగరేశ్వర స్వామి దేవాలయం 
* శ్రీ కొనకమల జనార్ధన స్వామి దేవాలయం 
* శ్రీ లక్ష్మీనారాయణ స్వామి దేవాలయం 
* శ్రీ జ్ఞాన సరస్వతి అమ్మవారి దేవాలయం 
* శ్రీ దాసాంజనేయ స్వామి దేవాలయం 
* శ్రీ నవగ్రహ దేవాలయం 
* శ్రీ రాధాకృష్ణ దేవాలయం 
* శ్రీ సుబ్రహ్మణ్య స్వామి దేవాలయం 

## దేవాలయంలో జరుగు ఉత్సవములు

ఈ దేవాలయంలో నవరాత్రి ఉత్సవాలు, వాసవి అమ్మవారి జన్మదినం, ఆత్మార్పణ, దినోత్సవాలు, శివరాత్రి, వసంత పంచమి వేడుకలు కార్తీక మాస దీపోత్సవం, వినాయక చవితి, దీపావళి, ఉగాది, తోలి ఏకాదశి, హనుమాన్ జయంతి, శని త్రయోదశి, సుబహ్మణ్య షష్టి, శ్రావణమాస సామూహిక వరలక్ష్మి వ్రతాలు, కృష్ణాష్టమి, ఇవి ప్రధానంగా జరుగుతాయి. ఇక పండుగ రోజుల్లో ఈ దేవాలయంలో భక్తులతో కిక్కిరిసి పోతుంది.

## దేవాలయ అర్చకులు

* గుమ్మడవెల్లి లక్ష్మీ నారాయణ 
* శ్రీవైష్ణవ వెంకటేశ్వర్లు 
* డాక్టర్ శ్రీవైష్ణవ వేణుగోపాల్ 

## మూలాలు

## బాహ్య లింకులు
* దుర్గదేవి అలంకరణలో అమ్మవారు
* తీర్థ యాత్ర శ్రీ వాసవి కన్యకా పరమేశ్వరి దేవాలయం కల్వకుర్తి 

వర్గం:మహబూబ్ నగర్ జిల్లా పుణ్యక్షేత్రాలు
వర్గం:తెలంగాణ పుణ్యక్షేత్రాలు
తారక్

**తారక్** 2003, ఏప్రిల్ 3న విడుదలైన తెలుగు చలనచిత్రం. బాలశేఖరన్ దర్శకత్వం వహించిన ఈ చిత్రంలో తారకరత్న, జయప్రకాశ్ రెడ్డి, కృష్ణ, ధర్మవరపు సుబ్రమణ్యం, ఎల్. బి. శ్రీరామ్, సుధాకర్, చిత్రం శ్రీను, ఆలీ ముఖ్యపాత్రలలో నటించగా, మణిశర్మ సంగీతం అందించారు.

## నటవర్గం
* తారకరత్న
* జయప్రకాశ్ రెడ్డి
* కృష్ణ
* ధర్మవరపు సుబ్రమణ్యం
* ఎల్. బి. శ్రీరామ్
* సుధాకర్
* చిత్రం శ్రీను
* ఆలీ
* మీనాక్షి (షర్మిలి)

## పాటల జాబితా
వెన్నెల కళ, రచన :వేటూరి సుందర రామమూర్తి, గానం. ఎస్ పి చరణ్ , నిత్య సంతోషిని

అలకలు ఎలా, రచన: సాయిహర్ష , గానం.కె జె జేసుదాస్

మెల్లగారావో, రచన: శక్తి , గానం.ఉదిత్ నారాయణ్, సునీత

ఎస్కో ఎస్కో, రచన: విజయ్ కుమార్, గానం.కార్తీక్, రాధిక

సరసమిక సండే , రచన: చంద్రబోస్, గానం.టిప్పు, సుజాత మోహన్

వానకాలమని, రచన: చంద్రబోస్ , గానం.మనో.

## సాంకేతికవర్గం
* దర్శకత్వం: బాలశేఖరన్
* నిర్మాత: అచంట గోపినాథ్
* రచన: పరిచూరి బ్రదర్స్ (మాటలు)
* కథ: విజయ క్రియేషన్స్ యూనిట్
* సంగీతం: మణిశర్మ
* ఛాయాగ్రహణం: పూర్ణ
* కూర్పు: రవీంద్రబాబు

## మూలాలు

వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:ఘట్టమనేని కృష్ణ నటించిన సినిమాలు
వర్గం:మణిరత్నం దర్శకత్వం వహించిన సినిమాలు
వర్గం:జయప్రకాశ్ రెడ్డి నటించిన సినిమాలు
వర్గం:ధర్మవరపు సుబ్రహ్మణ్యం నటించిన సినిమాలు
వర్గం:2003 తెలుగు సినిమాలు
వారాహి చలన చిత్రం

వారాహి చలన చిత్రం భారతదేశంలోని ఒక ప్రముఖ భారతీయ చిత్ర నిర్మాణ సంస్థ. ఇది తెలుగు చిత్రాలను నిర్మిస్తుంది. దీనిని సాయి కొర్రపాటి స్థాపించాడు.

## చిత్ర నిర్మాణం

## పురస్కారాలు

## మూలాలు

## బాహ్య లింకులు
* 
*ఫేస్‌బుక్ లో వారాహి చలన చిత్రం

వర్గం:Film production companies based in Hyderabad, India
వర్గం:సినీ నిర్మాణ సంస్థలు
ఇండియన్ ప్రీమియర్ లీగ్ - 2018

**ఇండియన్ ప్రీమియర్ లీగ్ - 2018** దేశవాలీ టీ-20 లీగ్  ఐపీఎల్  ఏప్రిల్ 7, 2018 నుంచి మే 27, 2018 వరకు  జరుగనుంది. ముంబై వాంఖడే స్టేడియం వేదికలో ప్రారంభ, ముగింపు మ్యాచ్లు జరుగుతాయి. 360 భారతీయులతో కూడా 578 మంది ఆటగాళ్లు ఈ లీగ్ లో పాల్గొంటారు.  ఇండియన్ ప్రీమియర్ లీగ్ యొక్క మొదటి సీజన్ ఆటలు 18 ఏప్రిల్ 2008న ప్రారంభమయ్యాయి 
## ప్రారంభ వేడుక
## ముగింపు వేడుక
## వేదికలు

## జట్లు
# ముంబై ఇండియన్స్ 
# చెన్నై సూపర్ కింగ్స్ 
# ఢిల్లీ డేర్ డెవిల్స్ 
# కింగ్స్ XI పంజాబ్
# రాజస్థాన్ రాయల్స్
# కోల్​కతా నైట్​రైడర్స్
# సన్ రైజర్స్ హైదరాబాద్
# రాయల్ ఛాలెంజర్స్ బెంగళూర్

## వివరాలు
* మొత్తం మ్యాచ్‌లు - 60
* బ్యాట్స్‌మెన్స్  చేసిన పరుగులు: 19,901
* బౌండరీల ద్వారా వచ్చిన పరుగులు: 11,840
* డక్ అయిన బ్యాట్స్‌మెన్ - 67 మంది
* మొత్తం అర్ధశతకాలు - 91
* ఫోర్ల సంఖ్య - 1,652
* సిక్సర్ల సంఖ్య - 872
* మొయిడిన్ ఓవర్లు- 14
* ఫ్రీ హిట్స్ - 37
* విజేత -  చెన్నై సూపర్‌కింగ్స్  ( ఫ్రైజ్‌మనీ: రూ.20కోట్లు ) (మూడవ సారి)
* రన్నరప్‌-  సన్‌రైజర్స్ హైదరాబాద్‌(ఫ్రైజ్‌మనీ: రూ. 12కోట్ల 50లక్షలు)
* మ్యాన్‌ ఆఫ్‌ ది మ్యాచ్‌- షేన్‌ వాట్సన్‌ (ఫైనల్‌ )
* ఐపీఎల్‌ పేయిర్‌ ప్లే అవార్డు -  ముంబయి ఇండియన్స్‌
* ఎమర్జింగ్‌ ప్లేయర్‌- రిషబ్ పంత్ ( దిల్లీ డేర్‌డెవిల్స్‌ )
* సూపర్‌ స్ట్రైకర్‌ ఆఫ్‌ ది సీజన్ - సునీల్ నరైన్ (కోల్‌కతా నైట్‌రైడర్స్‌)
* అత్యుత్తమ మైదానం - ఈడెన్‌ గార్డెన్స్‌(కోల్‌కతా), పంజాబ్‌ క్రికెట్‌ అసోసియేషన్‌
* నమోదైన శతకాలు - 5( షేన్‌ వాట్సన్‌ 2, రిషబ్ పంత్ 1, అంబటి రాయుడు 1, క్రిస్‌ గేల్‌1)
* అత్యధిక పరుగులు(ఆరెంజ్‌ క్యాప్‌)- కేన్‌ విలియమ్సన్‌(735-సన్‌రైజర్స్ హైదరాబాద్‌)
* అత్యధిక వికెట్లు(పర్పుల్‌ క్యాప్‌)- ఆండ్రూ టై(24వికెట్లు, కింగ్స్‌ ఎలెవన్‌ పంజాబ్‌)
* త్యధిక బౌండరీలు, సిక్సర్లు - రిషబ్ పంత్ (68, 37)
* స్టెయిలిస్‌ ప్లేయర్‌- రిషబ్ పంత్ (దిల్లీ డేర్‌డెవిల్స్‌)
* అత్యధిక అర్ధశతకాలు - కేన్‌ విలియమ్సన్‌(8)
* వేగవంతమైన అర్థశతకం - కేఎల్‌ రాహుల్‌(14బంతుల్లో)
* భారీ సిక్సర్‌- ఏబీ డివిలియర్స్‌(111మీటర్లు)
*  ఎక్కువ డాట్‌ బాల్స్‌ విసిరిన బౌలర్‌- రషీద్‌ ఖాన్‌(167)
* అత్యుత్తమ బౌలింగ్‌: అంకిత్‌ రాజ్‌పుత్‌- కింగ్స్‌ ఎలెవన్‌ పంజాబ్‌ (4-14-5)
* అత్యుత్తమ క్యాచ్‌- ట్రెంట్‌ బౌల్ట్‌(దిల్లీ డేర్‌డెవిల్స్)

## అధికారిక వెబ్ సైట్
IPL కెనడియన్ సంస్థ లైవ్ కరెంట్ మీడియా Inc.తో దాని పోర్టల్ ఏర్పాటు చేసి నిర్వహించుటకు ఒప్పందం కుదుర్చుకుంది, రాబోయే 10 సంవత్సారాల కాలంలో $50 మిలియన్లకు హామీ ఇవ్వబడింది.

## టెలివిజన్ హక్కులు, ప్రాయోజితాలు
## ఇవీ కూడా చూడండి
* ఇండియన్ ప్రీమియర్ లీగ్
* డ్రీమ్11

## మూలాలు


వర్గం:ఇండియన్ ప్రీమియర్ లీగ్
సలీం గఫూర్

**సలీం గఫూర్**  ఒక బస్సు డ్రైవర్. ఆయన ఉగ్రవాదులు విచక్షణారహితంగా బస్సుపై తూటాలు కురిపిస్తున్నా, ధైర్యసాహసాలతో 52 మంది ప్రాణాలు కాపాడినందుకు గానూ భారత రెండవ అత్యున్నత శౌర్య పురస్కారం "సర్వోత్తం జీవన్ రక్షా పతక్" లభించింది.
## బస్సుపై కాల్పుల సంఘటన
2017, జూలై 10న మంచులింగ దర్శనం కోసం శివనామ స్మరణతో భక్తులు భారీగా తరలి వెళుతున్నారు. గుజరాతీ డ్రైవర్‌ షేక్‌ సలీం గఫూర్‌ నడుపుతున్న బస్సుపై ఉగ్రవాదులు విచక్షణారహితంగా కాల్పులకు తెగబడ్డారు. ఏం జరుగుతుందో అర్థమయ్యేలోపే ఉగ్రవాదుల తూటాలకు ఏడుగురు యాత్రికులు మృత్యువాత పడ్డారు. బస్సును ఆపితే మొత్తం ప్రయాణికుల ప్రాణాలకే ప్రమాదమని గుర్తించిన గఫూర్‌ సమయస్ఫూర్తితో వ్యవహరించాడు. బస్సును ఆపకుండా వేగంగా ముందుకు తీసుకెళ్లడంతో 52 మంది ప్రయాణికులు ప్రాణాలతో బయటపడ్డారు. ఈ ఘటనలో 14 మంది గాయపడ్డారు. అత్యంత ధైర్య సాహసాలు ప్రదర్శించిన గఫూర్‌కు ‘ఉత్తమ జీవన రక్షా పతకం’ను ప్రకటించారు. గణతంత్ర దినోత్సవం సందర్భంగా కేంద్ర హోం శాఖ ఈ అవార్డును ప్రకటించింది. ఇది పౌరులకు అందించే రెండో అత్యున్నత శౌర్య పురస్కారం కావడం గమనార్హం. పురస్కారంతో పాటు గఫూర్‌కు రూ.లక్ష అందజేసారు. 
## మూలాలు

వర్గం:గుజరాత్ వ్యక్తులు
స్నిగ్ధ

**స్నిగ్ధ** ఒక తెలుగు సినీ నటి. ఎక్కువగా సహాయ పాత్రలు పోషించింది. 2011 లో నందినీ రెడ్డి దర్శకత్వంలో వచ్చిన అలా మొదలైంది చిత్రం ద్వారా సినిమాల్లోకి వచ్చింది.

## ప్రారంభ జీవితం
స్నిగ్ధ ఆంధ్రప్రదేశ్ రాష్ట్రంలోని రాజమండ్రి నగరంలో జగదీష్ రాజేశ్వరి దంపతులకు జన్మించింది. ఆమె తండ్రి జగదీష్ డాక్టర్, తల్లి గృహిణి. ఆమె ఏలూరు లోని సి.ఆర్ రెడ్డి కళాశాలలో ఎం.బి.ఎ చదువుతున్నప్పుడు బంగారు పతకం సాధించింది. ఆమె సినిమాలలోనికి రాకముందు ఆమె హైదరాబాదులోని లాజికల్ బైట్స్ లో హెచ్.ఆర్ మేనేజరుగా పనిచేసింది.

## కెరీర్
ఆమె సినిమా రంగ ప్రవేశం నందినిరెడ్డి దర్శకత్వంలో మొదలైన అలా మొదలైంది. ఆమె ఈచిత్రంలో పింకీ పాత్రలో ముఖ్యతారాగణమైన నాని, నిత్యా మీనన్ లకు స్నేహితురాలిగా నటించింది. ఆమె మేం వయసుకు వచ్చాం, రొటీన్ లవ్ స్టోరీ, కిట్టు ఉన్నాడు జాగ్రత్త, దమ్ము చిత్రాలలో కూడా నటించింది. ఆమె నటనతో పాటు లఘు చిత్రాలలో సంగీత స్వరకల్పన చేస్తున్నారు. ఆమె సంగీతకారిణి కూడా.  2015వ నంవత్సరంలో నటించిన జత కలిసే చిత్రంలో ఉత్తమ హాస్యనటిగా ఆంధ్రప్రదేశ్ ప్రభుత్వం నంది పురస్కారంతో సన్మానించింది.

## సినిమాలు

## మూలాలు

## ఇతర లింకులు
* 

వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:భారతీయ సినిమా నటీమణులు
పొంగనాలు

**పొంగనాలు** లేదా **గుంత పొంగనాలు** దక్షిణ భారతదేశం లో తినబడే ఒక అల్పాహారం. గుంటలుగా ఉండే పెనం లో పులిసిన దోసె పిండిని నూనెలో వేయించి తయారు చేస్తారు. తమిళం లో వీటిని పణియారం/కుళిప్పణియారం అని, కన్నడంలో పడ్డు అని వ్యవహరిస్తారు.
## చిత్రమాలిక

File:A shot of Kuzhi paniyaram making.JPG|Kuzhi paniyaram
File:A visual of Kuzhi paniyaram making.JPG|Kuzhi paniyaram making
File:Kuzhi Paniyaram.jpg|Kuzhi paniyaram

## మూలాలు

## ఇతర లింకులు
HOW TO MAKE KARA KUZHI PANIYARAM
*Video of the making of kuzhi paniyaram – Wikimedia Commons

వర్గం:వంటలు
సోనాల్ చౌహాన్

సోనాల్ చౌహాన్ (మే 16, 1989 న జన్మించారు) ఒక భారతీయ ఫ్యాషన్ మోడల్, గాయకురాలు, నటి, ప్రధానంగా తెలుగు సినిమా, హిందీ సినిమాల్లో పనిచేస్తున్నారు. ఆమె అనేక అందాల పోటీలను గెలుచుకుంది, ఆమె "జన్నత్" అనే హింది చిత్రంలో తొలిసారిగా నటించింది.

## జీవితం తొలి దశలో
సోనాల్ బులంద్షహర్ లో జన్మించింది.ఆమె నోయిడాలోని ఢిల్లీ పబ్లిక్ స్కూల్లో చదువుకుంది తరువాత న్యూ ఢిల్లీలోని గార్గి కాలేజీలో ఫిలొసఫి చదివింది.

## కెరీర్

### మోడల్గా
thumb|2011లో సోనాల్ చౌహాన్|256x256px
మలేషియాలోని సరావాక్ రాష్ట్రంలో మిరిలో మిస్ వరల్డ్ టూరిజం 2005 గా ఆమె గుర్తించబడింది . ఆమె మిస్ వరల్డ్ టూరిజం గా  ఎన్నుకొనబడ్ద మొట్టమొదటి భారతీయురాలు.ఆమె డిష్ టి.వి., పాండ్స్, నోకియా వంటి బ్రాండ్ల ప్రకటనలలో కూడా కనిపించింది.  ఇండియా ఇంటర్నేషనల్ ఆభరణాల వీక్ 2011 లో నగలు బ్రాండ్ YS18 కోసం షో స్టాపర్గా ఆమె రాంప్లో నడిచింది.

### నటిగా
ఆమె మొట్టమొదటిసారి హిమేష్ రేషమ్మియా యొక్క ఆల్బమ్ ఆప్ కా సురోర్లో తెరపై కనిపించింది. .అమె మొదటి చిత్రం జన్నత్. ఈ చిత్రంలో ఆమె ఇమ్రాన్ హష్మి సరసన నటించారు. 2008 లో అమె రేయింబో అనే చిత్రమ్లో నటించారు. తరువాత ఒక కన్నడ, మూడు హింది చిత్రాల్లో నటించారు.

ఆ తర్వాత బాలకృష్ణతో కలిసి తెలుగు సినిమా లెజెండ్  చిత్రం లో నటించారు. ఆమె తదుపరి చిత్రం  పండగా చెస్కో.2015 ప్రారంభంలో, ఆమె రెండు తెలుగు సినిమాల సైజు జీరోతో ఆర్య, షేర్ సరసన నందమూరి కళ్యాణ్ రామ్తో నటించతానికి ఒప్పుకున్నారు.

2016 లో అమె డిక్టేటర్ అనె తెలుగు చిత్రమ్లో నతించారు.

## నటించిన సినిమాలు

## మూలాలు

## బాహ్య లింకులు

* 
* 
* 

వర్గం:భారతీయ సినిమా నటీమణులు
వర్గం:హిందీ సినిమా నటీమణులు
వర్గం:కన్నడ సినిమా నటీమణులు
వర్గం:తమిళ సినిమా నటీమణులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
వర్గం:1985 జననాలు
దీపా వెంకట్

**దీపా వెంకట్** ఒక భారతీయ నటి, డబ్బింగ్ కళాకారిణి. ఇది కాకుండా, ఆమె హలో ఎఫ్ఎమ్ చెన్నైలో రేడియో డిస్క్ జాకీ పనిచేస్తున్నది. ఆమె 80కి పైగా టెలివిజన్ సీరియల్స్, కొన్ని తమిళ చిత్రాలలో ప్రధాన పాత్రలు పోషించింది. సిమ్రాన్, స్నేహ, జ్యోతిక, నయనతార, అనుష్కా శెట్టి, కాజల్ అగర్వాల్, ఐశ్వర్య రాయ్ బచ్చన్, ఇతర నటీమణులకు ఆమె వివిధ చిత్రాలలో డబ్బింగ్ చెప్పింది. ఆమెకు తమిళనాడు ప్రభుత్వం కలైమామణి అవార్డును ప్రదానం చేసింది.

## కెరీర్
1994లో అరవింద్ స్వామి, రేవతి, శ్రీవిద్య, ఎం. ఎన్. నంబియార్, చిన్ని జయంత్ కలిసి *పాసమలర్గల్* చిత్రంతో దీపా తన కెరీర్ ప్రారంభించింది. ఆమె సహాయక బాలనటి పాత్రలో జాన్వీ పాత్రను పోషించింది. ఆమె దేవయానీ కోసం అప్పు చిత్రంలో డబ్బింగ్ వృత్తిని ప్రారంభించింది. ఆమె తమిళ చిత్ర పరిశ్రమలోని వివిధ నటీమణులకు డబ్బింగ్ చెప్పింది.

## అవార్డులు
* 2012: మాయక్కం ఎన్న చిత్రానికి ఉత్తమ డబ్బింగ్ కళాకారిణిగా నార్వే తమిళ ఫిల్మ్ ఫెస్టివల్ అవార్డును గెలుచుకుంది (రిచా గంగోపాధ్యాయ కోసం)
* 2012: ఉత్తమ డబ్బింగ్ కళాకారిణిగా తమిళ మహిళా ఎంటర్టైనర్ అవార్డుకు బిగ్ సెల్యూట్ - ప్రతిపాదించబడినది
* 2019: ఇమైక్కా నోడిగల్ చిత్రానికి ఉత్తమ డబ్బింగ్ కళాకారిణిగా జెఎఫ్డబ్ల్యూ అవార్డును గెలుచుకుంది (నయనతార కోసం)
* 2020: గేమ్ ఓవర్ కోసం ఉత్తమ డబ్బింగ్ కళాకారిణిగా జెఎఫ్డబ్ల్యూ అవార్డును గెలుచుకుంది (తాప్సీ పన్నూ కోసం)
* 2023: పొన్నిన్ సెల్వన్ః I (ఐశ్వర్య రాయ్ బచ్చన్ కోసం) ఉత్తమ డబ్బింగ్ కళాకారిణిగా జెఎఫ్డబ్ల్యూ అవార్డును గెలుచుకుంది

## ఫిల్మోగ్రఫీ

### డబ్బింగ్

### నటిగా

### టెలివిజన్

## మూలాలు

వర్గం:తెలుగు సినిమా నటీమణులు
వర్గం:21వ శతాబ్దపు భారతీయ నటీమణులు
వర్గం:కళైమామణి పురస్కార గ్రహీతలు
వర్గం:జీవిస్తున్న ప్రజలు
వర్గం:తమిళ సినిమా నటీమణులు
వేట (అయోమయ నివృత్తి)

* వేట - ఒక ప్రాచీన జీవనాధార వృత్తి.
* వేట (సినిమా) -  1986 లో వచ్చిన సినిమా.
శ్రీవిష్ణు (నటుడు)

**శ్రీ విష్ణు** ఒక  తెలుగు నటుడు. అతను బాణం, సోలో లో కొన్ని చిన్న పాత్రలతో నటుడిగా పరిచయమయ్యాడు. 2013లో ప్రేమ ఇష్క్ కాదల్ చిత్రంలో 'రాయల్ రాజు'గా తరువాత సంవత్సరం సెకండ్ హ్యండ్ చిత్రం, 2016లో అప్పట్లో ఒకడుండేవాడు తో మంచి గుర్తింపు పొందాడు.

## వ్యక్తిగత జీవితం
శ్రీవిష్ణు విశాఖపట్నం లో చదివాడు. విశాఖపట్నం గాంధీ ఇన్‌స్టిట్యూట్ ఆఫ్ టెక్నాలజీ అండ్ మేనేజ్మెంట్ నుండి బిజినెస్ మేనేజ్మెంట్ పట్టా పొందాడు. కాలేజీలో శ్రీవిష్ణు నాటకబృందంలో సభ్యుడు. క్రికెట్ అంటే కూడా అతనికి ఆసక్తి. యువకుడిగా ఉన్నప్పుడు అతను ఆంధ్ర ప్రదేశ్ అండర్ -19 జట్టుకు ప్రాతినిథ్యం వహించాడు.

## నటుడిగా
బాణం, సోలో లో కొన్ని చిన్న పాత్రలతో నటుడిగా పరిచయమయ్యాడు. 2013లో, ప్రేమా ఇష్క్ కాదల్ చిత్రంలో ప్రధాన పాత్ర పోషించటానికి దర్శకుడు పవన్ సాదినేనిని కలుసుకున్నాడు. 2014లో నారా రోహిత్ నటించిన ప్రతినిథి సినిమాలో ఒక హోం మంత్రి కుమారుడిగా నటించారు.

కొన్ని చిన్న పాత్రలలో నటించిన తరువాత, 2016లో అప్పట్లో ఒకడుండేవాడు చిత్రంలో ప్రధాన పాత్ర పోషించాడు.

## నటించిన చిత్రాలు

## మూలాలు

వర్గం:జీవిస్తున్న ప్రజలు
వర్గం:1985 జననాలు
వర్గం:విశాఖపట్నం జిల్లా సినిమా నటులు
వర్గం:తెలుగు సినిమా నటులు
సైజ్ జీరో (సినిమా)

**సైజ్ జీరో** 2015లో విడుదలైన తెలుగు-తమిళ ద్విభాషా చిత్రం. ప్రకాష్ కోవెలమూడి ఈ చిత్రానికి దర్శకుడు. ఈ చిత్రం ఒకేసారి తెలుగు, తమిళ భాషల్లో విడుదలైంది.

## కథాంశం
స్వీటీగా పిలవబడే సౌందర్య అధిక బరువు ఉన్నా ఎవ్వరి మీదా ఆధార పడకుండా ఉండే ధైర్యవంతురాలు. ఆమె బరువు గురించి కొంచెం బాధ ఉంది కానీ ఆమె నిరుత్సహపడదు. తనని పెళ్ళి చూపులు చూడటానికి వచ్చిన అభిషేక్‌ని (ఆర్య) ఆమె ప్రేమిస్తుంది. వారు మంచి స్నేహితులు అవుతారు. తర్వాత అతను సిమ్రాన్ (సోనాల్ చౌహాన్)తో ప్రేమలో ఉన్నాడని తెలుసుకుంటుంది. తన అధిక బరువు వల్లే అతను తనని ప్రేమించలేదని స్వీటీ చాలా బాధపడి సైజ్ జీరో అనే బరువు తగ్గించే సంస్థలో చేరుతుంది. అక్కడ ఇచ్చిన బరువు తగ్గించే మందుల కారణంగా, ఆమెతో ఉన్న క్లినిక్లో ఉన్న తన స్నేహితురాలు జ్యోతికి (పావని గంగిరెడ్డి), మూత్రపిండాల సమస్య ఏర్పడుతుంది. స్వీటీ ఆ సంస్థకు వ్యతిరేకంగా పోరాడుతుంది. తనకు అభి, సిమ్రాన్ సహాయం చేస్తారు. తను ఆ క్లినిక్‌పై ఎలా విజయం సాధించి తన ప్రేమలో ఎలా విజయం సాధించిందనేదే మిగతా కథాంశం.

## తారాగణం
* సౌందర్య (స్వీటి)గా  అనుష్క శెట్టి
* అభిషేక్ (అభి)గా  ఆర్య
* 'సైజ్ జీరో' సత్యానంద్‌గా  ప్రకాష్ రాజ్
* సిమ్రాన్‌గా సోనాల్ చౌహాన్
* జ్యోతిగా పావని గంగిరెడ్డి
* రాజేశ్వరిగా ఊర్వశి
* ఆండ్రాయిడ్ బాబాగా బ్రహ్మానందం
* బోబిగా ఆలీ
* మౌళి తాతగా గొల్లపూడి మారుతీరావు
* స్వీటీ తండ్రిగా రావు రమేశ్
* డాక్టర్‌గా తనికెళ్ల భరణి
* నైజాం నిరంజన పోసాని కృష్ణ మురళి
* యాహూ మిస్టర్ భరత్
* నీరజ హేమ
* స్వీటీస్ ఫన్ వైవా హర్ష
* అభిషేక్ అత్త సంధ్యా జనక్
* కాబోయే వరుడి కిరీటి దామరాజు
* కాబోయే వరుడి తండ్రి కోటిష్ మన్నవ

**అతిథి పాత్రలు**

* అడివి శేష్
* ఏంజెలా క్రిస్లిన్జ్కి
* జీవా
* తమన్నా

## నిర్మాణం
2015 ఫిబ్రవరిలో ప్రసాద్ వి పొట్లూరి  అనుష్క శెట్టి, ఆర్య ముఖ్య పాత్రల్లో కొవెలమూడి ప్రకాశ్ దర్శకత్వంలో ఒక ద్విభాషా చిత్రాన్ని నిర్మించబోతున్నట్లు చెప్పారు. సినిమాటోగ్రాఫర్‌గా నిర్విన్ షా, సంగీత దర్సకుడిగా ఎం. ఎం. కీరవాణిని ఎంచుకున్నారు. దర్శకుడు ప్రకాశ్ భార్య కనిక ఈ చిత్రానికి కథ అందించింది. ఈ చిత్రంలో ఆ పాత్రలో తమిళంలో జీవా కనిపించాడు.

అనుష్క పాత్రను పోషించటానికి నిజంగానే బరువు పెరిగింది.

## పాటలు
సంగీతాన్ని ఎం. ఎం. కీరవాణి స్వరపరిచారు.

## విడుదల
ప్రపంచవ్యాప్త విడుదల తేదీని గాంధీ జయంతి సందర్బంగా 2015 అక్టోబర్ 2గా ప్రకటించారు. తరువాత, నిర్మాతలు విడుదల తేదీని 2015 అక్టోబర్ 21 వాయిదా వేసింది. వారు మళ్లీ విడుదల తేదీని 2015 నవంబర్ 27కు వాయిదా వేశారు

## మూలాలు

## భాహ్యలింకులు
* 

వర్గం:తమిళ సినిమాలు
వర్గం:2015 తెలుగు సినిమాలు
వర్గం:బ్రహ్మానందం నటించిన సినిమాలు
వర్గం:కాజల్ అగర్వాల్ నటించిన సినిమాలు
వర్గం:కీరవాణి సంగీతం కూర్చిన సినిమాలు
భారతీయ విద్యాభవన్

భారతీయ విద్యాభవన్  భారతీయ విద్యా ట్రస్ట్. దీనిని 1938 నవంబర్ 7న మహాత్మా గాంధీ ప్రొత్సాహంతో  కె. ఎం. మున్షి స్థాపించాడు. ట్రస్ట్ కార్యక్రమాలు భారతదేశంలోని 119 కేంద్రాలు, విదేశాలలో 7 కేంద్రాలు,  367 రాజ్యాంగ సంస్థల ద్వారా, "పుట్టుక  నుండి సమాధి వరకు, వెలుపల జీవితంలోని అన్ని అంశాలను కలిగి ఉన్నాయి. ఇది ఆధునిక జీవితంలో పెరుగుతున్న శూన్యతను నింపుతుంది", అని పండిట్ జవహర్లాల్ నెహ్రూ 1950లో భారతీయ విద్యాభవన్ ను మొదటిసారి సందర్శించినప్పుడు చెప్పాడు.

## సంస్థ
ఈ ట్రస్ట్ భారతదేశం,  విదేశాలలో అనేక ప్రాథమిక, మాధ్యమిక సంస్థలను నిర్వహిస్తోంది. ఇది భారతదేశంలో 100 ప్రైవేట్ పాఠశాలలను నిర్వహిస్తూ నడుపుతుంది. ఈ పాఠశాలలను భారతీయ విద్యా మందిర్, భవన్  విద్యా మందిర్ లేదా భవన్ యొక్క విద్యాలయ అని పిలుస్తారు.

ఈ భవన్ ఒక సాంస్కృతిక సంస్థగా గణనీయంగా వృద్ధి చెంది, 1971లో మున్షి మరణం తరువాత డైరెక్టర్ గా బాధ్యతలు స్వీకరించిన సుందరం రామకృష్ణన్ నాయకత్వంలో ప్రపంచ పునాదిగా మారింది. మొదటి విదేశీ కేంద్రం 1972లో లండన్ లో ప్రారంభించబడింది.   &#x5B;**'&#x5D;</sup>

== భారతీయ విద్యాభవన్  సాంస్కృతిక కేంద్రం (ది మ్యూజియం) ==
భారతీయ విద్యాభవన్ యొక్క మ్యూజియం నాగపూర్ లోణి కోరాడిలో ఉంది. ఇది రెండు అంతస్తుల విస్తీర్ణంలో ఉన్న అద్భుతమైన నిర్మాణం, ఒక్కొక్కటి 14,760 చదరపు అడుగుల విస్తీర్ణంలో ఉన్నాయి. 

మొదటి అంతస్తులో అద్భుతమైన "రామాయణం దర్శనం హాల్" ఉంది, ఇది ఒక ప్రత్యేకమైన ప్రదర్శన సముదాయం, ఇక్కడ రాముడి జీవిత కథను ఆకర్షణీయమైన కుడ్య చిత్రాలు, తైల చిత్రాల ద్వారా వివరిస్తారు. ఈ హాలు శ్రీరాముని జననం నుండి ఆయన అద్భుతమైన పట్టాభిషేకం వరకు రామాయణం నుండి ముఖ్యమైన భాగాలను వర్ణించే 120 అద్భుతమైన చిత్రాలను ప్రదర్శిస్తుంది. ఈ కళాఖండాలతో పాటు ఆంగ్లం, హిందీ, మరాఠీ భాషలలో సమాచార రచనలు ఉంటాయి. ఇవి పురాణ కథపై సమగ్ర అవగాహనను నిర్ధారిస్తాయి.

రెండవ అంతస్తులో, భారతదేశం యొక్క ధైర్యవంతులైన స్వాతంత్ర్య సమరయోధులు,  రక్షణ సిబ్బందికి నివాళిగా "భారత మాతా సదనం" ఉంది, ఇది దేశభక్తి యొక్క లోతైన భావాన్ని పెంపొందించడానికి రూపొందించబడింది. ఈ హాలు లోపల, 1857 నుండి 1947 వరకు స్వాతంత్ర్య సమరయోధుల వీరోచిత పోరాటాలను వర్ణించే 115 చిత్రాలతో పాటు భారత మాత కాంస్య విగ్రహం ఉంది. అదనంగా, ఇది 21 మంది పరమవీర్ చక్ర అవార్డు గ్రహీతలు, 14 చిత్రాలను ప్రదర్శిస్తుంది.ఇవి భారతదేశ స్వాతంత్ర్య పోరాటంలోని వివిధ కీలక సంఘటనలను స్పష్టంగా వర్ణిస్తాయి. ప్రతి ఒక్కటి వివరణాత్మక రచనలతో కూడి ఉంటాయి.

భారతీయ విద్యాభవన్ యొక్క సాంస్కృతాన్ని ఉదయం 10:00 నుండి సాయంత్రం 6:00 గంటల వరకు సందర్శించవచ్చు.  [https://bhavanssk.com/ అధికారిక వెబ్సైట్]  ద్వారా టిక్కెట్లను బుక్ చేసుకోవచ్చు. సందర్శకులను, టికెటింగ్ ప్లాట్ ఫారమ్‌ ను నిర్వహించడానికి భారతీయ విద్యాభవన్ [https://zipr.in/ Zipr]  తో  ఒక అవగాహన ఒప్పందాన్ని కుదుర్చుకుంది. 

**శ్రీమతి. ద్రౌపది ముర్ము'''భారత రాష్ట్రపతి, 2023 జూలై 05న భారతీయ విద్యాభవన్ ను ప్రారంభించింది.

## బోర్డు సభ్యులు
భవన్ ప్రస్తుత అధ్యక్షుడు సురేంద్రలాల్ మెహతా, ఉపాధ్యక్షుడు బెల్లూర్ శ్రీకృష్ణ.

## మూలాలు

## బాహ్య లింకులు

*భారతీయ విద్యాభవన్ సంస్క్రతిక్ కేంద్రం
మేర్లపాక గాంధీ

**మేర్లపాక గాంధీ** ఒక సినీ దర్శకుడు, రచయిత. ఇంజనీరింగ్ చదివి ఆ తర్వాత చెన్నైలోని ఎల్. వి. ప్రసాద్ సంస్థలో సినిమా రంగానికి చెందిన మెలకువలు నేర్చుకున్నాడు. ఆ తర్వాత హైదరాబాదుకు వచ్చి 2013 లో వెంకటాద్రి ఎక్స్‌ప్రెస్ చిత్రం ద్వారా దర్శకుడిగా పరిచయమయ్యాడు. 2016 లో ఇతను ఎక్స్‌ప్రెస్ రాజా. నాని కథానాయకుడిగా కృష్ణార్జున యుద్ధం అనే చిత్రానికి దర్శకత్వం వహించాడు. ఇతని తండ్రి మేర్లపాక మురళి ప్రముఖ రచయిత.

## బాల్యం, విద్యాభ్యాసం
ఇతను చిత్తూరు జిల్లా, రేణిగుంట మండలం, వెదుళ్ళచెరువు గ్రామంలో జన్మించాడు. తర్వాత వీరి కుటుంబం రేణిగుంటకు మారింది. తండ్రి మేర్లపాక మురళి ప్రముఖ రచయిత, విలేఖరి. ఈనాడు, ఆంధ్రజ్యోతి వార్తాపత్రికల్లో పనిచేశాడు. ఆయన రాసిన 24 నవలలు స్వాతి వారపత్రికలో ప్రచురించబడ్డాయి. ఈయనకు చే గువేరా అంటే అభిమానం ఉండటంతో కుమారుడికి అదే పేరు పెట్టాడు, కానీ ఊర్లోని వాళ్ళకి ఆ పేరు పలకడం చేతకాకపోవడంతో అతని ఐదో యేట గాంధీ అని పేరు మార్చాడు. నాలుగో తరగతి దాకా వెదుళ్ళ చెరువులో చదివాడు. తర్వాత రేణిగుంటలో కొన్ని సంవత్సరాలు చదివాడు. పదో తరగతి దాకా తిరుపతిలో చదివాడు. ఇంటర్మీడియట్ లో బై. పి. సి చదివి తర్వాత ఆళ్ళగడ్డలో బయోటెక్నాలజీలో ఇంజనీరింగ్ చదివాడు. ఇతనితో పాటు తల్లి కూడా అక్కడే వార్డెనుగా పనిచేసింది.

## కుటుంబం
2014లో ఇతని వివాహం సుష్మ అనే అమ్మాయితో జరిగింది. ఇద్దరూ ఎనిమిదో తరగతి నుంచి ఇంటర్మీడియట్ వరకు కలిసి చదివారు. తర్వాత గాంధీ ఆళ్ళగడ్డ లో బి. టెక్ చదివితే సుష్మ తిరుపతిలో డిగ్రీ పూర్తి చేసింది. వీరికి లిపి అనే ఒక కూతురు ఉంది.

## సినిమాలు
పదో తరగతి నుంచే సినిమాల మీద ఆసక్తి ఉన్నా తండ్రి ప్రోద్భలంతో బి.టెక్ దాకా చదివాడు. తర్వాత తండ్రిని ఒప్పించి చెన్నైకి వెళ్ళి ఎల్. వి. ప్రసాద్ ఇన్‌స్టిట్యూట్ లో సినిమాటోగ్రఫీ కోర్సులో చేరాడు కానీ దర్శకత్వానికి సంబంధించిన కోర్సుకు హాజరయ్యేవాడు. తండ్రి రచయిత కావడంతో స్వతహాగా పుస్తకాల మీద ఆసక్తి కలిగింది. చదివిన ప్రతి పుస్తకానికి తండ్రి 25 రూపాయల చొప్పున బహుమతిగా ఇచ్చేవాడు. ఫిల్మ్ స్కూల్లో చేరిన తర్వాత రాయడం కూడా అలవాటైంది. ఫిల్మ్ స్కూల్లో చదివిన ఒక సంవత్సరం తర్వాత *కర్మరా దేవుడా* అనే పేరుతో ఒక లఘుచిత్రం తీశాడు. దానికి మంచి స్పందన వచ్చింది. ఈ చిత్రాన్ని చూసిన కొంతమంది హైదరాబాదుకు రమ్మన్నారు. అలా 2012 లో ఫిల్మ్ కోర్సును మధ్యలోనే వదిలిపెట్టి హైదరాబాదుకు వచ్చాడు. ఒక స్నేహితుడి ద్వారా సందీప్ కిషన్ ని కలిశాడు. ఒక కథ చెబితే అతనికి బాగా నచ్చింది. అదే 2013 లో వచ్చిన గాంధీ మొదటి సినిమా వెంకటాద్రి ఎక్స్‌ప్రెస్. ఈ సినిమా విజయం సాధించింది. ఈ సినిమాకు ముందు ఎవరి దగ్గరా సహాయ దర్శకుడిగా పనిచేయలేదు. కానీ సందీప్ సహకారంతో మొదటి సినిమాకే పరిశ్రమలో వివిధ విభాగాల్లోని సీనియర్లతో పనిచేసే అవకాశం కలిగింది.

మొదటి సినిమా విడుదలయిన ఒకటిన్నర ఏడాది తర్వాత శర్వానంద్ కథానాయకుడిగా ఎక్స్‌ప్రెస్ రాజా అనే సినిమా తీశాడు. ఇది కూడా మంచి విజయం సాధించింది. 2017 లో నాని కథా నాయకుడిగా కృష్ణార్జున యుద్ధం అనే సినిమా ప్రారంభమైంది. ఇది 2018లో విడుదలైంది. మేర్లపాక గాంధీ కథ నందించిన ఏక్ మినీ కథ సినిమా 27 మే 2021న అమెజాన్‌ ప్రైమ్‌లో విడుదలైంది. సెప్టెంబరులో 2021 లో మేర్లపాక గాంధీ దర్శకత్వం వహించిన మాస్ట్రో చిత్రం విడుదలైంది. హిందీ చిత్రం అంధాధున్ కి ఇది పునర్నిర్మాణం.

## దర్శకత్వం వహించిన సినిమాలు
*వెంకటాద్రి ఎక్స్‌ప్రెస్‌ (2013)
*ఎక్స్‌ప్రెస్‌ రాజా (2016)
*కృష్ణార్జున యుద్ధం (2018)
*ఏక్‌ మినీ కథ (2021)
*మాస్ట్రో (2021)
*లైక్ షేర్ అండ్ సబ్‌స్క్రైబ్ (2022)

## మూలాలు

వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:చిత్తూరు జిల్లా సినిమా రచయితలు
వర్గం:చిత్తూరు జిల్లా సినిమా దర్శకులు
రాయల కళా గోష్ఠి

thumb|రాయల కళా గోష్ఠికి వ్యవస్థాపక కార్యదర్శిగా పనిచేసిన ఆశావాది ప్రకాశరావు చిత్రం
**రాయల కళా గోష్ఠి** అనంతపురం పట్టణంలో 1974లో ఏర్పాటయిన ఒక సాహిత్య సాంస్కృతిక సంస్థ. ఇది 2 దశాబ్దాల కాలం వివిధ సాహిత్య కార్యక్రమాలను నిర్వహించి ప్రజల మన్ననలను పొందింది. ప్రముఖ అష్టావధాని, కవి ఆశావాది ప్రకాశరావు ఈ సంస్థకు వ్యవస్థాపక కార్యదర్శిగా పనిచేశాడు. ఈ సంస్థ సలిపిన నిర్విరామ కృషి ఫలితంగా ఆంధ్రప్రదేశ్ సాహిత్య అకాడమీ దీనిని తన అనుబంధ సంస్థగా గుర్తింపునిచ్చింది.. 
## ఉద్దేశ్యాలు
దేశంలో పెరుగుతున్న తెలుగు భాషా సాహిత్యభ్యుదయాభివృద్ధిని సమీక్షిస్తూ యువకుల, విద్యార్థుల భాషా సాహిత్య స్థాయి రచనలకు ప్రోత్సాహమిస్తూ, వారిలో సాహిత్య, శాస్త్రీయ, కళా వికాసం అభివృద్ధి చెందేలా వివిధ అంశాలలో నిష్ణాతులైన కవిపండితుల నాహ్వానించి వారి విజ్ఞాన పరిధులను పెరుగుదలకు దోహదం చేస్తూ, వకృత్వ, వ్యాసరచన, కవితారచన పోటీలు నిర్వహించడం ద్వారా వారి అంతర శక్తులను వెలికి తీసి, సాంఘిక చైతన్యానికి వారి మేధస్సులను ఉపకరించేలా మలచాలనే ధ్యేయంతో ఈ సంస్థ స్థాపించబడింది. 
## కార్యక్రమాలు
ఈ సంస్థ ప్రారంభమైనది మొదలు కవి జయంతులు, కవి సన్మానాలు, కావ్యగానాలు, అష్టావధానాలు, అజ్ఞాత కవిపూజలు, గ్రంథావిష్కరణలు, పుస్తక ప్రదర్శనలు, మారుతున్న విలువలపై సమీక్షా ప్రసంగాలు, సారస్వతోపన్యాసాలు, వివిధ సాహిత్య ప్రక్రియలపై చర్చా కార్యక్రమాలు నిర్వహిస్తూ ఆధునిక, ప్రాచీన సాహిత్యాలకు వారధిగా నిలిచింది. 

ఈ సంస్థ వారం వారం నిర్వహించిన సాహిత్య గోష్ఠులే కాక, త్రైమాసిక సభలను నిర్వహించింది. 1974లో మొదటిసారి రాయలసీమ రచయితల మహాసభలను దిగ్విజయంగా నిర్వహించింది. కీర్తిశేషులు భోగిశెట్టి జోగప్ప స్మారక పురస్కారాన్ని ఏర్పాటు చేసి ప్రతియేటా ఒక్కొక్క కవికి నూటపదహారు రూపాయల నగదు పురస్కారాన్ని అందజేసింది. ఈ సాహిత్య పురస్కారం అందుకున్న వారిలో రాళ్ళపల్లి అనంతకృష్ణశర్మ, కల్లూరు వేంకట నారాయణ రావు, బెళ్లూరి శ్రీనివాసమూర్తి, రాప్తాటి ఓబిరెడ్డి, శలాక రఘునాథశర్మ మొదలైన వారున్నారు.

ఈ సంస్థ సంపత్ రాఘవాచార్యులు, గడియారం వెంకటశేషశాస్త్రి, కోట వీరాంజనేయశర్మ, లింగాల భోగవతి చెన్నారెడ్డి, సి.వి.సుబ్బన్న శతావధాని, మీగడ నరసింహారెడ్డి, ఆర్.ఎస్.సుదర్శనం, కొలకలూరి ఇనాక్ మొదలైన వారిని ఘనంగా సత్కరించింది.

ఇంకా ఈ సంస్థ అంతర్జాతీయ బాలల దినోత్సవం సందర్భంగా బాలల సాహిత్య సదస్సు, సరోజినీ నాయుడు శతజయంతి, ముట్నూరు కృష్ణారావు శతజయంతి మొదలైన కార్యక్రమాలను విజయవంతంగా నిర్వహించింది.

## ప్రచురణలు
ఈ సంస్థ తన కార్యకలాపాలలో భాగంగా కొన్ని గ్రంథాలను ప్రచురించింది. వాటిలో కొన్ని:
# సాహిత్య సంక్రాంతి
# విద్యావిభూషణ
# అన్యాపదేశము
# సరస్వతీ శతకము
# పురుషోత్తముడు (నాటకం)
# శివతాండవము - కొలకలూరి స్వరూపరాణి
# ఆర్కెస్ట్రా - కేతు బుచ్చిరెడ్డి, భూషి కృష్ణదాసు

## మూలాలు

వర్గం:సాహిత్య సంస్థలు
వర్గం:1974 స్థాపితాలు
రాజగోపాలన్ వాసుదేవన్

రాజగోపాలన్ వాసుదేవన్ భారతదేశ శాస్త్రవేత్త. ఆయన వ్యర్థ పదార్థాల నిర్వహణా కార్యక్రమాలలో విశేష కృషిచేసాడు. ఆయన త్యాగరాజర్ కాలేజి ఆఫ్ ఇంజనీరింగ్ లో ప్రొఫెసర్ గా పనిచేయుచున్నారు. ఆయన ప్రపంచ కాలుష్యానికి ముఖ్య కారణ మైన ప్లాస్టిక్ వ్యర్థాలను పురర్వినియోగం చేస్తూ అధిక నాణ్యత, మన్నిక గల ప్లాస్టిక్ రోడ్లను రూపొందించారు. ఈ విధానం వల్ల పర్యావరణానిని నష్టం కలిగిస్తున్న ప్లాస్టిక్ వ్యర్థాలను తిరిగి ఉపయోగించవచ్చు. వేగంగా రోడ్లను నిర్మాణం చేయవచ్చు. ఆయన 2008 ఏప్రిల్ 15 నమహాత్మా పాఠశాలలను సందర్శించారు. అధిక వర్షాలు కురిసినా సరే ఆయన రూపకల్పన చేసిన ప్లాస్టిక్ రోడ్లకు ఎటువంటి నష్టం వాటిల్లలేదు. ఆయన రూపొందించిన ఈ విధానాలను భారతదేశంలోని గ్రామీణ ప్రాంతాలలో ఎక్కువగా వినియోగిస్తున్నారు. 

## కెరీర్
ఆయన 1965, 1967 లలో బి.యస్సీ, ఎం.ఎస్సీ లను మద్రాసు విశ్వవిద్యాలయం నుండి చేసారు. ఆయన 1974లో అదే విశ్వవిద్యాలయం నుండి పి.హెచ్.డి పొందారు. 1975 లో ఆయన తియగరాజర్ కాలేజ్ ఆఫ్ ఇంజనీరింగ్ లో అధ్యాపకునిగా చేరారు, 1998లో ప్రొఫెసరుగా ఉద్యోగ భాద్యతలను నిర్వహిస్తున్నారు. 
## పరిశోధన
ఆయన పరిశోధనలు ముఖ్యంగా వ్యర్థ పదార్థాల నిర్వహణ మూలంగా ప్లాస్టిక్ రోడ్ల నిర్మాణం.
## పురస్కారాలు

* ఆయనకు 2018 లో ఇంజనీరింగ్, సైన్స్ విభాగంలో పద్మశ్రీ పురస్కారం లభించింది.

## మూలాలు

వర్గం:జీవిస్తున్న ప్రజలు
వర్గం:University of Madras alumni
వర్గం:తమిళనాడు శాస్త్రవేత్తలు
వర్గం:జనన సంవత్సరం తప్పిపోయినవి
వర్గం:భారతీయ రసాయన శాస్త్రవేత్తలు
వర్గం:పద్మశ్రీ పురస్కార గ్రహీతలు
కేతు బుచ్చిరెడ్డి

**కేతు బుచ్చిరెడ్డి** కథా రచయిత, కవి. 
## వివరాలు
ఇతడు కడపలో 1942, జూన్ 17వ తేదీన జన్మించాడు. వృత్తి రీత్యా అనంతపురంలో స్థిరపడ్డాడు. ఇతడు కడపలోని రామకృష్ణ హైస్కూలులోను, ప్రభుత్వ జూనియర్ కళాశాలలోను చదివాడు. పిమ్మట గుంటూరులోని వైద్యకళాశాలలో ఎం.బి.బి.యస్. చదివాడు. ఆ తర్వాత అనంతపురం పోలీస్ శిక్షణ కళాశాలలో వైద్యాధికారిగా పనిచేశాడు. ఒకవైపు వృత్తిని కొనసాగిస్తూ, ప్రవృత్తిగా రచనలు చేయసాగాడు. ఇతనికి భార్య లక్ష్మీకాంతమ్మ, ముగ్గురు కుమారులు ఉన్నారు. ఇతని కథలు, గేయాలు, కవితలు, వ్యాసాలు దాదాపు అన్ని పత్రికలలో, ఆకాశవాణి కడప కేంద్రంలో ప్రచురణ/ప్రసారం అయ్యాయి. ఇతడు తన మిత్రులతో కలిసి కొంతకాలం "కవిత" అనే పత్రికను నడిపాడు.

## రచనలు
ఇతని రచనలు ఆంధ్రప్రభ, ఆంధ్రజ్యోతి, సైనిక్ సమాచార్, పొలికేక, స్రవంతి, అనామిక, ఆంధ్రభూమి, పత్రిక, స్వాతి, చక్రవర్తి తదితర పత్రికలలో ప్రచురించ బడ్డాయి. ఆకాశవాణి కేంద్రంలో ప్రసారం అయ్యాయి. పోలీసుశాఖ వారి "సురక్ష" పత్రికలో వైద్య, ఆరోగ్యసలహాలు అనే శీర్షికను నిర్వహించాడు.
### గ్రంథాలు
ఇతని ఈ క్రింది రచనలు పుస్తక రూపంలో వెలువడ్డాయి.
# ప్రథమ చికిత్స
# ముత్యాలు - రత్నాలు (కథల సంపుటి) 
# ఇదిగో సూర్యుడు (కథల సంపుటి)
# ఆర్కెస్ట్రా (భూషి కృష్ణదాసుతో కలిసి)

### కథలు
కథానిలయంలో లభ్యమౌతున్న కేతు బుచ్చిరెడ్డి కథల జాబితా:

# అసమర్థుని ఆత్మహత్య
# ఇడుగో సూర్యుడు
# ఊరికి ఊపిరాడకుంది
# ఎప్పుడొస్తుంది...
# ఏప్రిల్ ఫూల్
# కృతజ్ఞత కథ
# గంతలేనమ్మకు...
# గురువుకు పాఠం
# జనప్రళయం
# తప్పు
# తేనెకోరని తుమ్మెద
# నగరంలో అడవి
# నీకు మృత్యువుకు మధ్య కన్నీళ్లు
# నీళ్లకు మృత్యువుకు...
# పన్నీటికల కన్నీటి కథ
# పాపం దేవుడు పాపం డాక్టరు
# పొగ (రు) మంచు
# ప్రకృతి వికృతి 
# బస్సెక్కుతా
# బిల్లుకు చెల్లు
# మంచంలో నల్లులు
# మంచి అంచున
# మంచితనానికా శిక్ష
# మంటలు మల్లెలు
# మచ్చ
# మనసు అద్దంలో
# మల్లెదీపం
# ముత్యాలు-రత్నాలు
# ముళ్లకంచె మీద మల్లెపూవు
# రాలినమొగ్గ
# రైలు బండి
# వినిపంచని కేక
# విషవలయం
# వృత్తి ప్రవృత్తి
# వెండిమంచు నల్లమబ్బు
# వెలుగు
# శిష్యదక్షిణ
# సహకారం
# హెచ్చరిక

## మూలాలు

వర్గం:తెలుగు కవులు
వర్గం:తెలుగు కథా రచయితలు
వర్గం:అనంతపురం జిల్లా రచయితలు
వర్గం:రాయలసీమ రచయితలు
వర్గం:1942 జననాలు